Vel heppnaður fundur um vetrarferðamennsku 3. maí 2011 Um 70 manns lögðu leið sína á Hótel Sögu sl. mánudag á fræðslufund Íslandsstofu um vetrarferðamennsku sem bar heitið : Efling í vetrarferðamennsku : Rovaniemi – Reykjavík – Akureyri . Um 70 manns lögðu leið sína á Hótel Sögu sl. mánudag á fræðslufund Íslandsstofu um vetrarferðamennsku sem bar heitið : Efling í vetrarferðamennsku : Rovaniemi – Reykjavík – Akureyri . Fundurinn tókst vel og var greinilega mikill áhugi á viðfangsefninu ef marka má mætingu og undirtektir viðstaddra . Sanna Kortelainen , markaðsstjóri Rovaniemi Tourism var aðalfyrirlesari og fjallaði hún um markaðsstarf á staðnum Rovaniemi , höfuðborg Lapplands . Sanna kynnti hugmyndafræðina á bak við þeirra starf – og þá ímynd og gildi sem höfð eru að leiðarljósi í markaðssetningu Rovaniemi , en staðurinn hefur hefur m.a. verið auglýstur sem heimabær finnska jólasveinsins og er mjög vel sóttur af ferðamönnum yfir veturinn . Sif Gunnarsdóttir , forstöðumaður Höfuðborgarstofu tók næst til máls og kynnti hún nýja stefnu Reykjavíkurborgar í ferðamálum , m.a. áhersluaukningu á Reykjavík sem heilsu - og vetraráfangastað , sem og vettvangur fyrir ráðstefnur og aðra viðburði . Að lokum tók Ásbjörn Björgvinsson , framkvæmdastjóri markaðsmála á Norðurlandi til máls og sagði frá nýjum áherslum í vetrarstarfinu og stefnu um aukningu erlendra ferðamanna og nefndi m.a. í því samhengi mikilvægi þess að auka beinar flugferðir til Akureyrar erlendis frá .